Цар-агонь

«Цар-агонь» — сёмы студыйны альбом беларускага этна-трыа Троіца, выдадзены 2 лістапада 2018 года. Альбом, грошы на які збіраліся з дапамогай краўдфандзінгу, стаў першай працай гурта за сем гадоў і адрозніваецца ад папярэдняй кружэлкі Зімачка большай камернасцю і аскетычнасцю гучання.Цар-Агонь от группы Троіца  

 Пра альбом 
Усе спевы, прадстаўленыя ў альбоме, былі сабраны Іванам Кірчуком у фальклорных экспедыцыях па Беларусі.

Па словах музыкаў, запісваючы альбом, яны не імкнуліся выбудаваць "сцяну гука", дамагчыся эфекта вялікага аркестра ці хора. Наадварот - ім жадалася максімальна наблізіцца да слухача, каб пры знаёмстве з альбомам узнікала адчуванне, быццам гурт грае недзе побач, "у суседнім пакоі вясковай хаты".

Прэм'ера першай кампазіцыі "Святая зямля" адбылася 27 сакавіка 2018 года. Саму песьню Іван Кірчук прысьвяціў 100-годзьдзю Беларускай Народнай Рэспублікі з такімі словамі: «За усё, што мы маем i будзем мець — нiзкi паклон продкам!»Пад знакам БНР. ТОП-12 новых трэкаў вясны-2018 (аўдыё)

У альбоме прысутнічаюць як абрадавыя спевы: "Яшчар", "Цар-агонь", "Шчадруха", так і балады ("А ў нядзельку"), а таксама складаныя па структуры кампазіцыі накшталт "Мядзведзь", складзенай з трох частак, прысвечанай беларускаму святу Камаедзіцы.

 Рэцэнзіі 
Альбом быў сустрэты пераважна станоўчымі рэцэнзіямі: на міжнародным партале beehy.pe ён трапіў у васьмёрку лепшых беларускіх альбомаў па выніках 2018 года. Аўтар артыкула адзначае, што гэта бездакорна выкананы матэрыял, але ў дыскаграфіі гурта ёсць і больш цікавыя альбомы.Best belarusian albums of 2018 selected by Konrad Erofeev
 Трэкліст 

 Удзельнікі запісу 
 Іван Кірчук - вакал, нар. духавыя інструменты, гуслі, смык, домра, варганы
 Юрый Дзмітрыеў - акустычная 6-стр. гітара, домра, вакал
 Юрый Паўлоўскі - перкуссія, дарабука, глюкафон, барабаны, гонг, калімба.

Запіс зроблены ў Studio Super8, Мінск, Беларусь. 2017-2018 г.

Запіс, звядзенне і мастэрынг: Барыс Ланькоў.

 Спасылкі 
Рэліз новага альбома "Цар-Агонь"

Катэгорыя:Альбомы 2018 года
Катэгорыя:З’явіліся ў 2018 годзе
Катэгорыя:Альбомы «Троіцы»
Катэгорыя:Альбомы паводле алфавіта